b'\n_START_ARTICLE_\nRis\xc3\xb8r Akvarium\n_START_PARAGRAPH_\nRis\xc3\xb8r Akvarium ble opprettet sommeren 1996 og ligger i Ris\xc3\xb8r. Akvariet er S\xc3\xb8rlandets eneste saltvannsakvarium og best\xc3\xa5r av 25 kar. Her kan man se de vanlige fiskeslagene og annet dyreliv fra sj\xc3\xb8en i Norge, blant annet steinbit og hav\xc3\xa5l. Det er ogs\xc3\xa5 bygget en vegg med 14 sm\xc3\xa5 akvarier hvor man kan se de forskjellige dyrene i detalj._NEWLINE_Det er ca. 500 fisk og havdyr totalt i de forskjellige akvariene. De forskjellige fiskene og havdyrene er skaffet i samarbeid med lokale fiskere, hobbyfiskere, dykkere og forskere, noe som har f\xc3\xb8rt til over 100 forskjellige arter._NEWLINE_Ris\xc3\xb8r Akvarium ligger lokalisert i Strandgata 14 i Ris\xc3\xb8r, n\xc3\xa6rt andre fasiliteter som kafeer, spisesteder og bryggen.'